31999D0336
L 127/30
JURNALUL OFÍCIAL AL UNIUNII EUROPENE
DECIZIA COMISIEI
din 20 mai 1999
de modificare a Deciziei 97/569/CE de stabilire a listelor provizorii cu unitățile din țările terțe din care statele membre autorizează importurile de produse din carne
[notificată cu numărul C(1999) 1352]
(Text cu relevanță pentru SEE)
(1999/336/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
(1)
întrucât listele provizorii cu unitățile din țările terțe care produc produse din carne au fost elaborate prin Decizia 97/569/CE a Comisiei (3), astfel cum a fost modificată ultima dată prin Decizia 98/346/CE a Comisiei (4);
(2)
întrucât Republica Cehă și România au trimis o listă cu unități care produc produse din carne, a căror conformitate cu normele Comunității este certificată de către autoritățile responsabile;
(3)
întrucât pentru Republica Cehă și România poate fi întocmită o listă provizorie cu unități care produc produse din carne; întrucât Decizia 97/569/CE a Comisiei ar trebui modificată în consecință;
(4)
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul anexei la prezenta decizie se adaugă anexei la Decizia 97/569/CE.
Articolul 2
Prezenta decizie se aplică de la 20 mai 1999.
Articolul 3
Prezenta decizie se adresează statelor membre.
Adoptată la Bruxelles, 20 mai 1999.